Official Journal L 227 , 23/08/2002 P. 0051 - 0052



Id-Deċiżjoni tal-Kummissjoni tat-13 ta’ Awissu 2002 li temenda d-Deċiżjoni 2001/651/KE li tistabbilixxi d-devjazzjoni stàndard ta’ proċess tipiku tal-kontenut ta’ xaħam fil-butir impurtat minn New Zealand taħt l-Artikolu 5 tar-Regolament (EC) Nru. 1374/98 li jippreskrivi regoli dettaljati għall-applikazzjoni ta’ l-arranġamenti dwar l-importazzjoni u l-kwoti tal-bidu tat-tariffi għall-ħalib u prodotti tal-ħalib u li tirrevoka d-Deċiżjoni 2000/432/EC (innotifikata taħt dokument numru Ċ(2002) 3157) (2002/667/EC) IL-KUMMISSJONI TAL-KOMUNITAJIET EWROPEJ, Wara li ikkunsidrat it-Trattat li jistabbilixxi l-Komunità Ewropea, Wara li ikkunsidrat ir-Regolament tal-Kunsill (KE) Num. 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u prodotti tal-ħalib [1], kif emendat l-aħħar bir-Regolament tal-Kummissjoni (KE) Num. 509/2002 [2], Wara li ikkunsidrat ir-Regolament tal-Kummissjoni (KE) Num. 2535/2001 ta’ l-14 ta’ Diċembru 2001 li jippreskrivi regoli dettaljati biex jiġi applikat ir-Regolament tal-Kunsill (KE) Num. 1255/1999 fir-rigward ta’ l-arranġamenti dwar l-importazzjoni tal-ħalib u prodotti tal-ħalib u kwoti tal-bidu tat-tariffi [3], kif emendat l-aħħar bir-Regolament (KE) Num. 1165/2002 [4], u b’mod partikulari l-Artikolu 40(1) tiegħu, Billi: (1) l-Anness IV tar-Regolament (KE) Num.2535/2001 jippreskrivi l-proċedura għall-verifika tal- kontenut ta’ xaħam fil-butir tan-New Zealand li jiġi rilaxxjat għaċ-ċirkolazzjoni libera fil-Komunità taħt il-kwota ta’ aċċess kurrenti speċifikata taħt in-numru tal-kwota 09.4589 ta’ l-Anness III.A ta’ dak ir-Regolament. Din il-proċedura hija bbażata fuq prinċipji statistiċi. Element essenzjali ta’ din il-proċedura huwa l-użu ta’ proċess tipiku ta’ devjazzjoni standard tal-kontenut tax- xaħam fil-butir magħmul skond speċifikazzjoni definita, ġewwa fabbrika tal-produzzjoni speċifikata u magħrufa bil-quddiem mill-awtoritajiet tal-kontroll fl-Istati Membri fejn d-dikjarazzjoni għall-bejgħ u ċ-ċirkolazzjoni libera fil-Komunità tiġi ippreżentata. L-identifikazzjoni tal-fabbriki u l-proċess tipiku bid-devjazzjoni standard krrispondenti jinstabu fid-Deċiżjoni tal-Kummissjoni 2001/651/KE [5]. (2) L-Awtorita’ tal-garanzija dwar l-ikel tal-Ministeru ta’ l-Agrikoltura u Foresterija ta’ New Zealand (MAF Food) innotifikat lill-Kummissjoni b-ismijiet ġodda ta’ fabriki reġistrati u f’ċerti każijiet b’numri ġodda ta’ fabbriki reġistrati. L-Anness tad-Deċiżjoni 2001/651/KE għandu għalhekk jiġi emendat, ADOTTAT DIN ID-DEĊIŻJONI: Artikolu 1 L-Anness tad-Deċiżjoni 2001/651/KE huwa sostitwit bl-Anness ta’ din id-Deċiżjoni. Artikolu 2 Din id-Deċiżjoni għandha tapplika għall-importazzjoni ta’ butir li għalih ġew maħruġa ċertifikati IMA 1 mit-tielet ġurnata wara d-data tal-pubblikazzjoni tagħha fil-Ġurnal Uffiċjali tal-Komunitajiet Ewropej. Artiklolu 3 L-Istati Membri huma destinatarji ta’ din id-Deċiżjoni. Magħmula fi Brussel, fit-13 ta’ Awissu 2002. Għall-Kummissjoni J. M. Silva Rodriguez Direttur-Ġenerali ta’ l-Agrikoltura [1] ĠU L 160, tas-26.6.1999, p. 48. [2] ĠU L 79, tat-22.3.2002, p. 15. [3] ĠU L 341, tat-22.12.2001, p. 29. [4] ĠU L 170, tad-29.6.2002, p. 49. [5] ĠU L 229, tal-25.8.2001, p. 24. -------------------------------------------------- L-ANNESS Devjazzjonijiet standard ta' proċess tipiku tal-kontenut ta' butir prodott fin-New Zealand u maħsub għar-rilaxx ċirkolazzjoni ċ-cirkolazzjoni taħt il-kwota ta' aċċess prevista taħt il-kwota numru 09.4589 ta' l-Anness III.A għar-Regolament (KE) Num. 2535/2001 Isem il-Fabbrika | Numru Reġistrat tal-fabrika | Numru ta' Speċifikazzjoni | Devjazzjoni standard ta' proċess tipiku | 1 | 2 | 3 | 4 | NZMP Ltd Whangarei | 7172 | 0905 | 0,160 | NZMP Ltd Te Awamutu | 5572 | 0081 | 0,175 | 0084 | 0,173 | NZMP Ltd Takaka | 4672 | 0081 | 0,172 | 0084 | 0,172 | Westland Cooperative Dairy Co. Ltd. | 143 | 0081 | 0,170 | 0084 | 0,170 | NZMP Ltd Hawera | 4772 | 0081 | 0,175 | 0084 | 0,175 | --------------------------------------------------